**ПРОТОКОЛ № 44/08.04.2021г.**

от заседание на Районна избирателна комисия в Петнадесети изборен район – Плевенски, назначена от ЦИК с Решение № 2049-НС  
София, 12.02.2021г., състояло се на **08.04.2021 г.** от **17:30** часа

в гр.Плевен, пл.„Възраждане” 1, ст.17

**Присъстващи**: 15 членове на Районна избирателна комисия в Петнадесети изборен район – Плевенски.

Налице е необходимият кворум по чл.70, ал.3 от ИК, настоящото заседание е редовно и комисията може да приема законосъобразни решения.

Същото протече при следния

**ДНЕВЕН РЕД :**

**т.1:** Искане с характер на сигнал от г-н Любомир Маринов, в качеството му на Общински Представляващ Коалиция „Ние, Гражданите” относно обективирани твърдения в него.

**Дневният ред на заседанието се гласува и се прие без изменения или допълнения със следното поименно гласуване на присъствалите:**

|  |  |
| --- | --- |
| Състав на РИК - Плевен | Гласуване на дневен ред |
| Ярослав Николов Димитров | **ЗА** |
| Айгюл Алиева Хасанова | **ЗА** |
| Диян Любомиров Свраков | **ЗА** |
| Николай Тодоров Яков | **ЗА** |
| Анатолий Емануилов Манолов | **ЗА** |
| Евгения Върбанова Станева | **ЗА** |
| Евгения Вескова Миланова | **ЗА** |
| Красимир Димитров Данков | **ЗА** |
| Пламен Тодоров Иванов | **ЗА** |
| Юлия Генова Петровска | **ЗА** |
| Илияна Николова Нинова | **ЗА** |
| Цветелина Иванова Симеонова | **ЗА** |
| Радослава Илийчева Радкова | **ЗА** |
| Владислав Константинов Константинов | **ЗА** |
| Петър Бориславов Жеков | **ЗА** |

***Гласували „ЗА” 15 членове / Гласували „ПРОТИВ” - няма***

**По т.1** Искане с характер на сигнал от г-н Любомир Маринов, в качеството му на Общински Представляващ Коалиция „Ние, Гражданите” относно обективирани твърдения в него.

На 07.04.2021 година в 12.10 часа в деловодството на РИК – Плевен е постъпило искане с вх. № 684/07.04.2021 г., с предполагаеми твърдения за нарушение на ИК.

Искане с характер на сигнал е допустимо, а разгледано по същество – неоснователно.

  Съгласно чл.72,ал.1,т.20 от ИК, РИК разглежда всички жалби и сигнали за нарушение на изборния процес.

  В конкретния случай е получено епистоларно изявление, което е ненаименовано и може само да се предполага какъв правен характер има.

  От съдържанието му може да се направи извод, че представляващия Коалиция ”Ние гражданите” е недоволен от Решение №236-НС от 04.04.2021г. на РИК, без да посочва мотиви.

  В такъв случай след публикуване на Решение №236-НС от 04.04.2021г. на РИК в 20.57ч. на 04.04.2021г. е следвало да се възползва от правото си на жалба. Такава в РИК не е заведена.

  Относно твърдението, че има разиграли се събития (неизвестно какви) в интервала 21.00-23.00ч. на изборната нощ (без да се посочва конкретна СИК), очевидно че изборния ден е приключил и РИК няма правомощия да изследва обстоятелства и констатира нарушения, на 07.04.2021г. в 12.10ч., когато е входирано изявлението.

  Посочват се в същото абстрактни твърдения за иронични подмятания към представителите на Коалиция”Ние гражданите”. Не се уточнява от кой и към кого са насочени.

  В разглеждания случай липстват активно легитимирани лица, които да притежават защитен правен интерес по повод тези неясни иронични подмятания.

  Трайно установено е в съдебната практика, че правния интерес трябва да е пряк, непосредствен и личен.

  Наличието на правен интерес породен от засягане по негативен начин правната сфера на конкретен субект е абсолютна предпоставка за допустимост на евентуално обжалване или оспорване.

  Във връзка с направените искания за предоставяне трите имена на длъжностните лица в 97 СИК, следва да се посочи, че „Лични данни” означава всяка информация, свързана с идентифицирано или идентифицируемо живо физическо лице.

   Допълнително следва да се посочи, че в „Указания за РИК при обработване и защита на лични данни в изборите за народни представители на 04.04.2021г.”,изрично и изчерпателно в т.5  е изброено, кои са личните данни.В същото Указание в т.9 категорично се забранява използването на личните данни, събирани, обработвани и съхранявани в процеса на работа на РИК, за цели различни от тези определени в ИК.

  Що се отнася за какво ще се използва исканата информация, а именно за подаване на сигнал по чл.205, ал.1 от НПК е валидно посоченото в горния абзац.

  Направените квалификации в края на изявлението не следва да се обсъждат, защото са извън обхвата на правомощията на РИК.

 Предвид изложеното и на основание чл. 72, ал. 1, т. 20 във връзка с ал. 2 от Изборния кодекс, РИК-Плевен,

**РЕШИ:**

**ОТХВЪРЛЯ КАТО НЕОСНОВАТЕЛНО** **искането с характер на сигнал**на г-н Любомир Маринов, в качеството му на Общински Представляващ Коалиция „Ние, Гражданите”.

  Решението на РИК – Плевен, подлежи на обжалване пред Централната избирателна комисия.

**Решението по точката се прие със следното поименно гласуване на присъствалите:**

|  |  |  |
| --- | --- | --- |
| Състав на РИК-Плевен | Гласуване на **т.1** от дневен ред | |
| Ярослав Николов Димитров | **ЗА** |
| Айгюл Алиева Хасанова | **ЗА** |
| Диян Любомиров Свраков | **ЗА** |
| Николай Тодоров Яков | **ЗА** |
| Анатолий Емануилов Манолов | **ЗА** |
| Евгения Върбанова Станева | **ЗА** |
| Евгения Вескова Миланова | **ЗА** |
| Красимир Димитров Данков | **ЗА** |
| Пламен Тодоров Иванов | **ЗА** |
| Юлия Генова Петровска | **ЗА** |
| Илияна Николова Нинова | **ЗА** |
| Цветелина Иванова Симеонова | **ЗА** |
| Радослава Илийчева Радкова | **ЗА** |
| Владислав Константинов Константинов | **ЗА** |
| Петър Бориславов Жеков | **ЗА** |

***Гласували „ЗА” 15 членове / Гласували „ПРОТИВ” – няма***

След гласуване на точката от дневния ред на заседанието,същото беше обявено за приключило и закрито от председателя на Районна избирателна комисия в Петнадесети изборен район – Плевенски в **18:14** часа.

**Председател:**

/Ярослав Димитров/

**Секретар:**

/Николай Яков/